## Zakon o izmjenama i dopunama Zakona o izvlaštenju

### NN 79/2006 (17.7.2006.), Zakon o izmjenama i dopunama Zakona o izvlaštenju

# HRVATSKI SABOR

1918

Na temelju članka 88. Ustava Republike Hrvatske,
donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O IZVLAŠTENJU

Proglašavam Zakon o izmjenama i dopunama Zakona
o izvlaštenju, kojega je Hrvatski sabor donio na sjednici 30. lipnja 2006.
godine.

Klasa: 011-01/06-01/32

Urbroj: 71-05-03/1-06-2

Zagreb, 5. srpnja 2006.

Predsjednik

Republike Hrvatske

**Stjepan Mesić, v. r.**

## ZAKON

### O IZMJENAMA I DOPUNAMA ZAKONA O IZVLAŠTENJU

Članak 1.

U Zakonu o izvlaštenju (»Narodne novine«, br. 9/94., 35/94., 112/00. i 114/01.) u članku 6. stavku 2.
riječi: »prostornim planom« zamjenjuju se riječima: »detaljnim planom uređenja,
odnosno pravomoćnom lokacijskom dozvolom«.

Članak 2.

U članku 7. stavku 1. iza riječi: »prilikom«
dodaje se riječ: »pot­punog«.

Članak 3.

U članku 9. stavku 1. riječi: »prostornim
planom« zamjenjuju se riječima: »detaljnim planom uređenja, odnosno pravomoćnom
lokacijskom dozvolom«.

U stavku 4. riječi: »Zastupničkog doma Sabora Republike
Hrvatske« zamjenjuju se riječima: »Hrvatskoga sabora«.

Članak 4.

Članci 10. i 11. brišu se.

Članak 5.

U članku 20. stavku 1. točka 7. mijenja se i
glasi:

»7. izvod iz detaljnog plana uređenja, odnosno
pravomoćna lokacijska dozvola za izvođenje radova za koje se predlaže
izvlaštenje te potvrđen parcelacijski elaborat.«

Članak 6.

U članku 25. iza točke 6. dodaje se nova točka
7. koja glasi:

»7. obvezu korisnika izvlaštenja glede naknade
za izvlaštenu nekretninu: bliža oznaka odgovarajuće nekretnine (članak 32.)
odnosno novčani iznos tržišne vrijednosti s određivanjem roka predaje u posjed,
odnosno isplate koji ne može biti duži od 15 dana od pravomoćnosti rješenja o
izvlaštenju, ili naznačenje nagodbe u smislu članka
23. ovoga Zakona, ukoliko je sklopljena,«.

U točki 8. na kraju teksta umjesto točke stavlja
se zarez.

Iza točke 8. dodaje se točka 9. koja glasi:

»9. nalog za upis zabilježbe zabrane
raspolaganja izvlaštenom nekretninom unutar roka od pet godina od dana
pravomoćnosti rješenja o izvlaštenju, odnosno do dana pravomoćnosti rješenja o
pravodobno podnesenom zahtjevu za poništenje pravomoćnog rješenja o
izvlaštenju.«

Članak 7.

U članku 31. stavku 1. na kraju rečenice umjesto
točke stavlja se zarez i dodaju riječi: »ali ne po isteku pet godina od dana
pravomoćnosti rješenja o izvlaštenju, odnosno od dana stupanja u posjed.«.

Stavak 5. mijenja se i glasi:

»O zahtjevu za poništenje rješenja o izvlaštenju
rješava ured državne uprave. Rješenjem kojim se odlučuje o poništenju
pravomoćnog rješenja o izvlaštenju odlučuje se i o predaji posjeda kada o tome
ne postoji spor, a u slučaju spora o predaji posjeda i o imovinskim odnosima
između korisnika izvlaštenja i vlasnika nekretnine rješava sud.«

Članak 8.

U članku 32. dodaju se stavci 2., 3., 4. i 5.
koji glase:

»Vlasnik građevine nema pravo na naknadu za
građevinu koja je izgrađena bez akta na temelju kojega se može graditi prema
posebnom propisu.

Postupak uklanjanja građevine iz stavka 2. ovoga
članka je prethodno pitanje u odnosu na postupak izvlaštenja zemljišta.

Ako se u slučaju iz stavka 2. ovoga članka u
postupku izvlaštenja utvrdi da ne postoji izvršno rješenje o uklanjanju
građevine ured državne uprave koji vodi postupak izvlaštenja prekinut će
postupak izvlaštenja i zatražiti od nadležne građevinske inspekcije pokretanje
postupka radi razrješenja prethodnog pitanja prema posebnom propisu. Prekinuti
postupak nastavit će se nakon što rješenje doneseno o tom pitanju bude
izvršeno.

Odredba stavka 2. ovoga članka ne odnosi se na
građevine izgrađene do 15. veljače 1968. godine.«

Članak 9.

U članku 42.a dodaju se stavci 4. i 5. koji
glase:

»Tužitelj je u tužbi dužan naznačiti novčanu
vrijednost predmeta spora.

Na određenje vrijednosti predmeta spora na
odgovarajući se način primjenjuju odredbe Zakona o parničnom postupku.«

Članak 10.

Članak 42.g mijenja se i glasi:

»Protiv odluke vijeća nije dopuštena žalba.

Protiv odluke vijeća dopuštena je revizija.

U postupku povodom izjavljene revizije na
odgovarajući se način primjenjuju odredbe Zakona o parničnom postupku.«

Članak 11.

Članak 43. mijenja se i glasi:

»Novčanom kaznom od 5.000,00 do 15.000,00 kuna
kaznit će se korisnik izvlaštenja za prekršaj, ako uz prijedlog za izvlaštenje
podnese netočne ili neistinite podatke o tome da ima osigurana posebna sredstva
potrebna za davanje naknade i troškove postupka (članak 20. točka 6.).

Za prekršaj iz stavka 1. ovoga članka kaznit će
se i odgovorna osoba u pravnoj osobi novčanom kaznom u iznosu od 500,00 do
2.000,00 kuna.«

Članak 12.

Članak 44. mijenja se i glasi:

»Novčanom kaznom u iznosu od 500,00 do 5.000,00
kuna kaznit će se za prekršaj osoba ako:

1. ometa ili ne dopušta izvršenje rješenja o
odobrenju vršenja pripremnih radnji (članak 12.),

2. ometa ili ne dopušta izvršenje rješenja o
izvlaštenju (članak 28.).«

Članak 13.

Članak 45. briše se.

Članak 14.

Članak 48. briše se.

Članak 15.

Postupci započeti do stupanja na snagu ovoga
Zakona dovršit će se po odredbama Zakona o izvlaštenju (»Narodne novine«, br. 9/94., 35/94., 112/00. i 114/01.).

Iznimno od odredbe stavka 1. ovoga članka
primijenit će se odredbe ovoga Zakona i neće se poništiti pravomoćno rješenje o
eksproprijaciji, odnosno izvlaštenju:

- u slučaju ako je treća osoba na temelju
valjane pravne osnove stekla pravo vlasništva eksproprirane, odnosno izvlaštene
nekretnine odnosno ako joj je ta nekretnina na temelju valjane pravne osnove za
stjecanje prava vlasništva predana u posjed;

- u slučaju ako je korisnik eksproprijacije
odnosno izvlaštenja prije podnošenja zahtjeva prijašnjeg vlasnika za poništenje
pravomoćnog rješenja o eksproprijaciji odnosno izvlaštenju priveo nekretninu
drugoj namjeni od one za koju je eksproprirana odnosno izvlaštena ako je ta
prenamjena u skladu s dokumentima prostornoga uređenja.

Članak 16.

Odredbe ovoga Zakona o reviziji primijenit će se
na one sudske odluke koje su postale pravomoćne nakon stupanja na snagu ovoga
Zakona.

Članak 17.

Ovaj Zakon stupa na snagu osmoga dana od dana
objave u »Narodnim novinama«.

Klasa: 943-04/06-01/01

Zagreb, 30. lipnja 2006.

HRVATSKI SABOR

Predsjednik

Hrvatskoga sabora

**Vladimir Šeks, v. r.**

Zakon, NN 79/2006-1918